25.10.2012 Jurnalul Oficial al Uniunii Europene L 295/9 REGULAMENTUL DE PUNERE ÎN APLICARE (UE) NR. 984/2012 AL COMISIEI din 24 octombrie 2012 de modificare a Regulamentului (CE) nr. 391/2007 de stabilire a unor reguli detaliate pentru punerea în aplicare a Regulamentului (CE) nr. 861/2006 al Consiliului în ceea ce priveşte cheltuielile suportate de statele membre în punerea în aplicare a sistemelor de monitorizare și control privind politica comună în domeniul pescuitului COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 861/2006 al Consiliului din 22 mai 2006 de stabilire a măsurilor financiare comunitare privind punerea în aplicare a politicii comune în domeniul pescuitului și în domeniul dreptului mării (), în special articolul 8 alineatul (2) întrucât: (1) Începând din 1990, în acord cu obiectivele stabilite în Regulamentul (CE) nr. 2371/2002 al Consiliului din 20 decembrie 2002 privind conservarea şi exploatarea durabilă a resurselor piscicole în conformitate cu politica comună în domeniul pescuitului (?), Uniunea Europeană finanțează acţiunile statelor membre în ceea ce priveşte controlul şi punerea în aplicare a reglemen- tărilor în domeniul pescuitului. (2)  Regulamentul (CE) nr. 861/2006 prevede, printre alte acţiuni, măsuri financiare ale Uniunii privind cheltuielile efectuate cu controlul, inspecţia şi supravegherea activi- tăților de pescuit în perioada 2007-2013. Regulamentul (CE) nr. 391/2007 (() al Comisiei stabileşte norme detaliate de punere în aplicare a măsurilor respective. (3) Regulamentul (UE) nr. 693/2011 al Parlamentului European și al Consiliului () a modificat data limită până la care statele membre trebuie să notifice Comisiei programul lor anual de control al activităților de pescuit. ( În scopul simplificării și având în vedere costul scăzut al anumitor investiții, este oportun să se accepte proiectele de sub 40 000 EUR fără a solicita o justificare de la statele membre. (5)  Normele referitoare la documentele justificative pentru cererile de prefinanțare trebuie aliniate cu dispozițiile corespunzătoare prevăzute în Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regula- mentul financiar aplicabil bugetului general al Comuni- tăților Europene (*) (6)  Având în vedere principiul bunei gestiuni financiare, statele membre trebuie să dispună de indicații clare cu privire la normele care trebuie urmate pentru a putea () JO L 160, 14.6.2006, p. 1. () JO L 358, 31.12.2002, p. 59. () JO L 97, 12.04.2007, p. 30. ( JO L 192, 22.7.2011, p. 33. () JO L 248, 16.9.2002, p. 1. beneficia de asistenţa financiară a Uniunii atunci când efectuează cheltuieli în materie de control şi punere în aplicare a reglementărilor în domeniul pescuitului. (7)  Normele aplicabile contribuției financiare a Uniunii Europene la programele naționale de control trebuie simplificate și clarificate. (8) Investiţiile în materie de control şi punere în aplicare pot fi efectuate de autoritățile naționale competente, de organisme administrative sau de sectorul privat. Situaţia cheltuielilor trebuie să fie adaptată în acest sens. (9) Prin urmare, este necesar ca Regulamentul (CE) nr. 391/2007 să fie modificat în consecință. (10) Măsurile prevăzute de prezentul regulament sunt conforme cu avizul Comitetului pentru pescuit şi acva- cultură, ADOPTĂ PREZENTUL REGULAMENT: Articolul 1 Regulamentul (CE) nr. 391/2007 se modifică după cum urmează: (1) La articolul 3, alineatul (1) se înlocuieşte cu următorul text: „l.  Statele membre care doresc să beneficieze de o contribuție financiară pentru cheltuielile efectuate în confor- mitate cu articolul 8 litera (a) din Regulamentul (CE) nr. 861/2006 trebuie să notifice Comisiei un program anual de control al activităților de pescuit până la data de 15 noiembrie a anului care precede anul de aplicare în cauză.” (2) La articolul 5, litera (c) se elimină. (3) La articolul 10, titlul se înlocuieşte cu „Prefinanţare” (4) La articolul 10, alineatul (1), cuvântul „avans” se înlocuieşte cu „prefinanțare ”. (5) La articolul 10, alineatul (2) se înlocuieşte cu următorul text: „2.  Prefinanţarea se plătește fie în baza unui contract încheiat între administrația relevantă şi furnizor, fie în baza oricăror documente justificative care permit să se verifice conformitatea acţiunilor finanțate cu condițiile proiectelor, menționate la alineatul (1).”